techiaith/cofnodycynulliad_en-cy huggingface dataset:
English: Thank you for that answer, Minister. We're all aware that the quantum of school funding will remain an issue until we not only reverse the impact of 10 years of Tory cuts to the Welsh budget but can also increase our budgets in real terms and for a sustained period. But in spite of those pressures, I'm proud that the Welsh Government has provided £100 million to deliver improved school standards, introduced the pupil development access grant, increased support for free school meals, supports the holiday hunger scheme and delivers the twenty-first century schools programme. But can you tell me to what extent the 2020-1 Welsh budget settlement will address some of the concerns identified in the Children, Young People and Education Committee's inquiry on school funding in Wales?
Welsh: Diolch am eich ateb, Weinidog. Mae pob un ohonom yn ymwybodol y bydd maint cyllid ysgolion yn parhau i fod yn broblem hyd nes ein bod nid yn unig yn gwrthdroi effaith 10 mlynedd o doriadau Torïaidd i gyllideb Cymru ond hefyd yn gallu cynyddu ein cyllidebau mewn termau real ac am gyfnod estynedig. Ond er gwaethaf y pwysau, rwy'n falch fod Llywodraeth Cymru wedi darparu £100 miliwn i gyflawni gwell safonau ysgolion, wedi cyflwyno grant mynediad datblygu disgyblion, wedi cynyddu cefnogaeth ar gyfer prydau ysgol am ddim, yn cefnogi'r cynllun newyn gwyliau ac yn cyflwyno rhaglen ysgolion yr unfed ganrif ar hugain. Ond a allwch ddweud wrthyf i ba raddau y bydd setliad cyllideb Cymru ar gyfer 2020-1 yn mynd i'r afael â rhai o'r pryderon a nodwyd yn ymchwiliad y Pwyllgor Plant, Pobl Ifanc ac Addysg i gyllid ysgolion yng Nghymru?
English: Okay. I can say that the decisions made by regional school improvement services, local education authorities and councils will form a part of Luke's investigation and report. One of the issues that was front and centre of the committee's report was not just the total sum of funding but actually the way in which that money allocated reaches the front line and gets into an individual school's budget. And so, as I said, that will form an important part of the report. With regard to the financial year we're about to go into, having listened very carefully to colleagues in local government and received assurances from them that, if the Welsh Government was to provide local government with a good settlement, they would prioritise schools and social services, I think that puts us in a good place, as well as the additional resources that are available to me, some of which investments you outlined in your supplementary question.
Welsh: Iawn. Gallaf ddweud y bydd y penderfyniadau a wneir gan wasanaethau rhanbarthol gwella ysgolion, awdurdodau addysg lleol a chynghorau yn rhan o ymchwiliad ac adroddiad Luke. Un o'r materion blaenllaw yn adroddiad y pwyllgor oedd nid yn unig cyfanswm y cyllid, ond mewn gwirionedd, y ffordd y mae'r arian a ddyrannwyd yn cyrraedd y rheng flaen ac yn mynd i gyllideb ysgolion unigol. Ac felly, fel y dywedais, bydd hynny'n rhan bwysig o'r adroddiad. O ran y flwyddyn ariannol sydd ar ddod, ar ôl gwrando'n ofalus iawn ar gydweithwyr mewn llywodraeth leol a chael sicrwydd ganddynt, pe bai Llywodraeth Cymru yn rhoi setliad da i lywodraeth leol, y byddent yn blaenoriaethu ysgolion a gwasanaethau cymdeithasol, credaf fod hynny'n ein rhoi mewn sefyllfa dda, yn ogystal â'r adnoddau ychwanegol sydd ar gael i mi, gan gynnwys rhai o'r buddsoddiadau a amlinellwyd gennych yn eich cwestiwn atodol.
English: Well, thank you for that. Obviously, the initial guidance -
Welsh: Wel, diolch ichi am hynny. Yn amlwg, mi ddywedodd y canllawiau cychwynnol -
English: Thank you. The initial guidance provided to schools back in April stated that there would be further practical guidance available by September. Well, we're five months later and, as far as I can see, we still haven't seen those. Now, I accept what you said about ministerial responsibility around this, but the point I want to make is that the Siarter Iaith should be far more prominent and central, in my view, in this attempt to develop the Welsh language through the classroom, although it does promote the use of Welsh outside the classroom, of course. And I do want to hear from the Government that the Siarter Iaith is given that appropriate status so that I can have confidence that it is a priority for you as Government, because this delay in terms of the latest guidance is something that concerns me a great deal. You could alleviate that concern by ensuring, as you have perhaps suggested, that there would be a far stronger reference to the Siarter Iaith in the new curriculum for Wales. But the message I want to hear from you is that it is a central part of the Government's vision in this area and that you have a commitment to ensuring that the Siarter Iaith does grow and develop further.
Welsh: Diolch. Mi ddywedodd y canllawiau cychwynnol, wrth gwrs, a gyhoeddwyd i ysgolion nôl ym mis Ebrill, y byddai yna ganllawiau pellach ymarferol ar gael erbyn mis Medi. Wel, rŷn ni bum mis yn ddiweddarach ac rŷn ni dal, hyd y gwelaf i, ddim wedi eu gweld nhw. Nawr, dwi'n derbyn beth ddywedoch chi ynglŷn â chyfrifoldeb Gweinidogion o gwmpas hyn, ond y pwynt dwi eisiau ei wneud yw: mi ddylai'r Siarter Iaith fod yn llawer mwy blaenllaw a chanolog, yn fy marn i, i'r ymdrech yma i dyfu'r iaith Gymraeg drwy gyfrwng ystafell ddosbarth, er mai hyrwyddo defnydd o'r iaith y tu hwnt i'r ystafell ddosbarth mae'n ei wneud, wrth gwrs. A dwi eisiau clywed gan y Llywodraeth fod y Siarter Iaith yn cael y statws dyledus yna er mwyn i fi gael hyder ei fod yn flaenoriaeth ichi fel Llywodraeth, oherwydd mae'r oedi yma yn y canllawiau diweddaraf yn rhywbeth sy'n fy mhoeni i yn fawr. Mi fyddai modd lleddfu hynny, wrth gwrs, drwy sicrhau, fel rŷch chi wedi, efallai, rhyw hanner awgrymu, y byddai cyfeiriad llawer mwy cryf tuag at y Siarter Iaith yn y cwricwlwm newydd. Ond y neges dwi eisiau ei glywed gennych chi, os caf i, yw ei fod e'n rhan ganolog o weledigaeth y Llywodraeth yn y maes yma a bod gennych chi ymrwymiad i sicrhau bod y Siarter Iaith yn tyfu ac yn datblygu ymhellach.
English: Well, I hope the Member will be pleased when we publish the final version of the curriculum guidance at the end of this month that we have listened very carefully to the feedback from the initial period with regard to the Siarter. External evaluation is ongoing and, due to the changes to the timetable of the evaluation, the project will now not be completed until the end of February. As a result, new guidance will not be published until the summer term. Schools will be expected to implement the new framework from September 2020, and the Siarter Iaith co-ordinators have been informed of this new timetable. So, it is the delays around the evaluation work that have led to the knock-on effect. But the Siarter is going to be a very important way in which we develop the language. One of the challenges we sometimes face, especially for children for whom Welsh is not their language at home, is that, too often, language is seen as something that happens within the classroom, rather than a living, breathing part of the entire school community in all its regards. And so being able to build upon speaking the language outside of the classroom will be a really important part of, first of all, developing individuals' skills and proficiency, but also sending a very clear message of the place of the language within not just the life of school, but the daily lives of our children and the communities in which they live.
Welsh: Wel, rwy'n gobeithio y bydd yr Aelod yn falch, pan fyddwn yn cyhoeddi'r fersiwn derfynol o ganllawiau'r cwricwlwm ddiwedd y mis hwn, ein bod wedi gwrando'n ofalus iawn ar yr adborth o'r cyfnod cychwynnol mewn perthynas â'r Siarter. Mae'r gwerthusiad allanol yn mynd rhagddo, ac oherwydd y newidiadau i amserlen y gwerthusiad, ni fydd y prosiect yn cael ei gwblhau tan ddiwedd mis Chwefror. O ganlyniad, ni fydd canllawiau newydd yn cael eu cyhoeddi tan dymor yr haf. Disgwylir i ysgolion weithredu'r fframwaith newydd o fis Medi 2020 ymlaen, ac mae cydgysylltwyr Siarter Iaith wedi cael gwybod am yr amserlen newydd hon. Felly, yr oedi mewn perthynas â'r gwaith gwerthuso sydd wedi arwain at yr effaith ganlyniadol hon. Ond bydd y Siarter yn ffordd bwysig iawn i ni o ddatblygu'r iaith. Un o'r heriau sy'n ein hwynebu weithiau, yn enwedig i blant lle nad yw Cymraeg yn iaith y cartref, yw bod iaith, yn rhy aml, yn cael ei hystyried yn rhywbeth sy'n digwydd yn yr ystafell ddosbarth yn hytrach na'i bod yn rhan fyw o gymuned yr ysgol gyfan a phob agwedd arni. Ac felly bydd gallu adeiladu ar siarad yr iaith y tu allan i'r ystafell ddosbarth yn rhan bwysig iawn, yn gyntaf oll, o ddatblygu sgiliau a hyfedredd unigolion, ond hefyd wrth anfon neges glir iawn ynglŷn â lle'r iaith nid yn unig ym mywyd yr ysgol, ond ym mywydau plant o ddydd i ddydd a'r cymunedau y maent yn byw ynddynt.
English: The next questions, therefore, are questions to the Minister for Health and Social Services, and the first question is from Siân Gwenllian.
Welsh: Y cwestiynau nesaf, felly, yw'r cwestiynau i'r Gweinidog Iechyd a Gwasanaethau Cymdeithasol, ac mae'r cwestiwn cyntaf gan Siân Gwenllian.
English: Thank you for the question. The NHS-led cancer implementation group has funded two pilot rapid diagnostic centres. The interim evaluation reports were considered at its meeting in November 2019 and the final evaluation is due to be considered at its meeting in May of this year. I will update Members later in the year on the evaluation and the impact upon NHS planning and delivery.
Welsh: Diolch am eich cwestiwn. Mae'r grŵp gweithredu ar ganser, a arweinir gan y GIG, wedi ariannu dwy ganolfan beilot ddiagnosteg gyflym. Ystyriwyd yr adroddiadau gwerthuso interim yn eu cyfarfod ym mis Tachwedd 2019 ac mae disgwyl i'r gwerthusiad terfynol gael ei ystyried yn eu cyfarfod ym mis Mai eleni. Byddaf yn rhoi diweddariad i'r Aelodau yn ddiweddarach yn y flwyddyn ar y gwerthusiad a'r effaith ar gynllunio a chyflawni y GIG.
English: We know that diagnosing cancer early can be the difference between a good outcome or a poor outcome when it comes to treatment of that cancer. Quite simply, diagnosing cancer early will often save a patient's life. The positive evidence coming forward as a result of the pilot schemes in Neath Port Talbot and in the Royal Glamorgan Hospital is to be welcomed. But the people of Gwynedd are calling for a similar service, with over 1,500 people having signed an open letter calling for a rapid diagnostic centre in our area. Given that cancer does lead to more deaths in Gwynedd than anything else, and as we do know that rapid diagnosis does save lives, when will we see a rapid diagnostic centre coming to the north-west of Wales?
Welsh: Rydyn ni'n gwybod bod adnabod canser yn gynnar yn gwneud y gwahaniaeth rhwng cael canlyniad da neu ganlyniad gwael pan ei bod hi'n dod i drin y canser hwnnw. Yn syml iawn, mae darganfod canser yn gynnar yn achub bywyd claf. Mae'r dystiolaeth gadarnhaol sy'n dod yn sgil cynlluniau peilot Castell-nedd Port Talbot ac Ysbyty Brenhinol Morgannwg i'w chroesawu'n fawr iawn. Mae pobl Gwynedd yn galw am wasanaeth tebyg, efo dros 1,500 o bobl wedi llofnodi llythyr agored yn galw am ganolfan diagnosis cyflym yn ein hardal ni. Gan ystyried bod canser yn arwain at farwolaeth mwy o bobl yng Ngwynedd nac unrhyw beth arall, a gan ein bod ni'n gwybod bod diagnosis cyflym yn achub bywydau, pryd fedrwn ni weld canolfan diagnosis cyflym yn dod i'r ogledd-orllewin?
English: Well, as I say, the evaluation due in May of this year will allow us to understand the exact impact, although, obviously, the highlighting in the last couple of days has been a positive initial evaluation. The final evaluation will tell us more about not just those two sites, but then help to inform a national plan and, at that point, I'll be able to update Members on what that looks like, because there is more to consider than just simply picking locations; it's also about then having the right workforce and the right capital, should that be a requirement, around it as well. But I'm looking forward to the final evaluation and then making a choice, together with the system, about how to take that forward.
Welsh: Wel, fel y dywedaf, bydd y gwerthusiad sydd i ddod ym mis Mai eleni yn caniatáu i ni ddeall yr union effaith, er bod y prif bwyntiau a gafwyd yn yr ychydig ddyddiau diwethaf, yn amlwg, wedi bod yn werthusiad cychwynnol cadarnhaol. Bydd y gwerthusiad terfynol yn dweud mwy wrthym nid yn unig am y ddau safle, ond yn ein helpu wedyn i lywio cynllun cenedlaethol, a bryd hynny, bydd modd i mi roi diweddariad i'r Aelodau ar sut beth fydd hwnnw, gan fod mwy i'w ystyried na nodi lleoliadau'n unig; mae'n ymwneud hefyd â sicrhau bod gennym y gweithlu cywir a'r cyfalaf cywir ar ei gyfer pe bai angen. Ond rwy'n edrych ymlaen at y gwerthusiad terfynol a gwneud dewis wedyn, gyda'r system, ynglŷn â sut i fwrw ymlaen â hynny.
English: Minister, I think we all read the very positive story about Neath Port Talbot yesterday. Of course, they've tested the pilots in England, and they are well on their way to establishing a national network. In fact, by April of this year - that's a whole month before your evaluation is finally conducted - there will be a network in England. Why are we so far behind?
Welsh: Weinidog, credaf fod pob un ohonom wedi darllen y stori gadarnhaol iawn am Gastell-nedd Port Talbot ddoe. Wrth gwrs, maent wedi profi'r cynlluniau peilot yn Lloegr, ac maent yn mynd ati i sefydlu rhwydwaith cenedlaethol. Mewn gwirionedd, erbyn mis Ebrill eleni - fis cyfan cyn i'ch gwerthusiad gael ei gynnal o'r diwedd - bydd rhwydwaith ar waith yn Lloegr. Pam ein bod ni mor bell ar ei hôl hi?
English: We're not so far behind. I don't think that's a fair reflection at all, with respect, Mr Melding. The reality is that we've set up these pilots, we're learning lots from them, and I expect to make choices across our system within this year, and we'll then be into the implementation phase. I wouldn't quite take at face value every single press release that is issued in England about where they are in reality in terms of their service. We've seen, for example, in other periods of health spending and health performance where press releases are issued but don't actually reflect the reality upon the ground. I'm interested in an evaluation within our system of how our system works in an integrated and planned way in delivering that care on a more consistent basis across the country when we know what the right answer is. I'm much more interested in being in the space of helping to direct the service to make improvements, rather than simply saying there are lots of good ideas but I don't have a view on what that should mean across the service.
Welsh: Nid ydym mor bell â hynny ar ei hôl hi. Ni chredaf fod hynny'n adlewyrchiad teg o gwbl, gyda phob parch, Mr Melding. Y gwir amdani yw ein bod wedi sefydlu'r cynlluniau peilot hyn, rydym yn dysgu llawer oddi wrthynt, ac rwy'n disgwyl gwneud dewisiadau ar draws ein system eleni, ac yna byddwn yn dechrau ar y cam gweithredu. Ni fuaswn yn derbyn yn ddi-gwestiwn bob datganiad i'r wasg a gyhoeddir yn Lloegr ynglŷn â ble maent arni go iawn gyda'u gwasanaeth. Er enghraifft, mewn cyfnodau eraill o wariant ar iechyd a pherfformiad iechyd, gwelsom ddatganiadau i'r wasg yn cael eu cyhoeddi nad ydynt yn adlewyrchu'r realiti ar lawr gwlad mewn gwirionedd. Mae gennyf ddiddordeb mewn gwerthusiad o fewn ein system o sut y mae ein system yn gweithio mewn ffordd integredig a chynlluniedig i ddarparu gofal ar sail fwy cyson ledled y wlad pan fyddwn yn gwybod beth yw'r ateb cywir. Mae gennyf fwy o ddiddordeb o lawer mewn bod mewn sefyllfa i helpu i gyfarwyddo'r gwasanaeth i wneud gwelliannau, yn hytrach na dweud yn unig fod llawer o syniadau da i'w cael ond nad oes barn gennyf ynglŷn â'r hyn y dylai hynny ei olygu ar draws y gwasanaeth.
English: Minister, will you join me in congratulating Dr Heather Wilkes and her team at Neath Port Talbot Hospital, and her predecessor, Dr Jeremiah, who have actually undertaken this work, and, as a consequence, we are seeing that lives are being saved through earlier diagnosis? But as you pointed out, just now and in the committee this morning, if we want more of these, we need staff to be able to deliver those departments and those units. What are you doing, as a Government, to prepare for a situation where, if these pilots are shown to be the case, with continuing positive results, we'll be able to expand this into other areas, so we have the staff, we have the resources and we have the equipment to ensure that this can be expanded across Wales?
Welsh: Weinidog, a wnewch chi ymuno â mi i longyfarch Dr Heather Wilkes a'i thîm yn Ysbyty Castell-nedd Port Talbot, a'i rhagflaenydd, Dr Jeremiah, sydd wedi cyflawni'r gwaith hwn mewn gwirionedd, ac o ganlyniad, rydym yn gweld bod bywydau'n cael eu hachub drwy ddiagnosis cynharach? Ond fel y nodoch chi, yn awr ac yn y pwyllgor y bore yma, os ydym am gael mwy o'r rhain, mae arnom angen i staff allu darparu'r adrannau hynny a'r unedau hynny. Beth a wnewch fel Llywodraeth i baratoi ar gyfer sefyllfa lle bydd modd i ni ehangu hyn i feysydd eraill os gwelir bod y cynlluniau peilot hyn yn gweithio, gyda chanlyniadau cadarnhaol parhaus, fel bod gennym staff, adnoddau ac offer i sicrhau y gellir ehangu hyn ledled Cymru?
English: I think the points that I made in committee today are still exactly the right ones. It is about recognising not just the plan to have these, but, actually, the work of the staff to lead and deliver that work on the ground in a pilot phase, and that the learning isn't just the outcomes of what that means, but also the staff mix that you need to deliver them successfully. So, the evaluation can't simply be about, 'This is the right answer', and then not having a view on how that moves forward. I want to be in a position to understand whether we need to make different investment choices centrally, or whether, actually, we need to help direct and get around our system in different parts of the service. That's why, for example, we've continued to invest in imaging services, not just the imaging academy, to improve the quality of training and to improve the retention of staff, but also the investment we've made in the most recent round of healthcare professionals' training and the additional investment we've made in radiotherapists, for example, as well. So, this is about equipping ourselves for the future, but still properly understanding that there's more we need to do when we have that full evaluation of what to do next.
Welsh: Credaf fod y pwyntiau a wneuthum yn y pwyllgor heddiw yn hollol gywir o hyd. Mae'n ymwneud â chydnabod nid yn unig y cynllun i gael y rhain, ond mewn gwirionedd, gwaith y staff i arwain ac i gyflawni'r gwaith hwnnw ar lawr gwlad mewn cyfnod peilot, ac nad yw'r dysgu'n ymwneud â chanlyniadau'r hyn y mae hynny'n ei olygu yn unig, ond hefyd y gymysgedd o staff sydd ei angen arnoch i'w cyflawni'n llwyddiannus. Felly, ni all y gwerthusiad nodi, 'Dyma'r ateb cywir' yn unig, a pheidio â chynnwys barn ynglŷn â sut y dylid bwrw ymlaen â hynny wedyn. Rwy'n awyddus i fod mewn sefyllfa i ddeall a oes angen i ni wneud gwahanol ddewisiadau buddsoddi yn ganolog, neu a oes angen, mewn gwirionedd, i ni helpu i gyfarwyddo a symud o amgylch ein system mewn gwahanol rannau o'r gwasanaeth. Dyna pam, er enghraifft, ein bod wedi parhau i fuddsoddi mewn gwasanaethau delweddu, nid yn unig yr academi ddelweddu, i wella ansawdd yr hyfforddiant ac i wella cyfraddau cadw staff, ond hefyd y buddsoddiad a wnaethom yn y rownd ddiweddaraf o hyfforddiant gweithwyr gofal iechyd proffesiynol a'r buddsoddiad ychwanegol rydym wedi'i wneud mewn radiotherapyddion, er enghraifft. Felly, mae a wnelo hyn ag ymbaratoi ar gyfer y dyfodol, ond gan ddeall yn iawn o hyd fod angen inni wneud rhagor pan gawn y gwerthusiad llawn o'r hyn y dylid ei wneud nesaf.
English: I thank David Rees for that question. I am having regular discussions about these issues with health and social care partners, as is the Minister, including meetings in Swansea Bay last week. It is vital to prevent unnecessary admissions and transfer people from hospital to their homes or community settings as soon as they are ready.
Welsh: Diolch i David Rees am ei gwestiwn. Fel y Gweinidog, rwy'n cael trafodaethau rheolaidd am y materion hyn gyda phartneriaid iechyd a gofal cymdeithasol, gan gynnwys cyfarfodydd ym Mae Abertawe yr wythnos diwethaf. Mae'n hanfodol atal derbyniadau diangen, a throsglwyddo pobl o'r ysbyty i'w cartrefi neu leoliadau cymunedol cyn gynted ag y byddant yn barod.
English: Thank you for that answer, Deputy Minister. As the Minister found out for himself last week, when he visited the minor injury unit in Neath Port Talbot Hospital, there were, on that particular day, 125 patients in Morriston awaiting discharge who were physically fit to go out of hospital, but who were sitting there because they weren't able to get out. There's clearly a relationship with partners to make sure that care packages are in place, that care home places are available, or nursing home places are available, and that the adaptations are done. This is causing a problem, because we are always highlighting the fact that there are ambulances parked up outside hospitals and that accident and emergency departments are facing difficulties, but there's the flow through the hospitals and the discharges that are actually blocking everything up. What are you actually doing to ensure that those departments and those social services, those partners, are actually doing the best they can? I know they're under pressure - I fully appreciate the pressures they're under - but they need to be able to ensure that those patients can get out as soon as possible so that the beds that they're occupying can be released to make sure that the flow through hospitals gets better.
Welsh: Diolch am eich ateb, Ddirprwy Weinidog. Fel y darganfu'r Gweinidog drosto'i hun yr wythnos diwethaf, pan ymwelodd â'r uned mân anafiadau yn Ysbyty Castell-nedd Port Talbot, ar y diwrnod penodol hwnnw, roedd 125 o gleifion yn Nhreforys yn aros i gael eu rhyddhau am eu bod yn ddigon iach yn gorfforol i fynd o'r ysbyty, ond roeddent yn dal i eistedd yno am na allent adael. Mae'n amlwg fod perthynas i'w chael â phartneriaid i sicrhau bod pecynnau gofal ar waith, fod lleoedd ar gael mewn cartrefi gofal, neu gartrefi nyrsio, a bod yr addasiadau'n cael eu gwneud. Mae hyn yn peri problem, gan ein bod bob amser yn tynnu sylw at y ffaith bod ambiwlansys wedi'u parcio y tu allan i ysbytai a bod adrannau damweiniau ac achosion brys yn wynebu anawsterau, ond y llif drwy'r ysbytai ac anawsterau wrth ryddhau cleifion sy'n blocio popeth mewn gwirionedd. Beth a wnewch i sicrhau bod yr adrannau hynny a'r gwasanaethau cymdeithasol hynny, y partneriaid hynny, yn gwneud eu gorau glas? Gwn eu bod dan bwysau - rwy'n llwyr sylweddoli'r pwysau sydd arnynt - ond mae angen iddynt allu sicrhau y gall y cleifion adael cyn gynted â phosibl fel bod modd rhyddhau'r gwelyau er mwyn sicrhau bod y llif drwy ysbytai yn gwella.